വെള്ളച്ചാട്ടത്തില് വീണ യുവാവിനെ രക്ഷപ്പെടുത്തി മൂലമറ്റം: എടാട് ചക്കിമാലി തോടിനോടു ചേര്ന്നുള്ള വെള്ളച്ചാട്ടത്തില് വീണ യുവാവിനെ സിവില് പോലീസ് ഓഫീസറും നാട്ടുകാരും ജനപ്രതിനിധികളും ചേര്ന്ന് രക്ഷപെടുത്തി. ഇന്നലെ ഉച്ചയ്ക്ക് രണ്ടോടെയാണ് സംഭവം. വാഗമണ് സന്ദര്ശിച്ചതിനുശേഷം തിരികെ വരുന്ന വഴി മലപ്പുറം സ്വദേശികളായ നാലംഗ സംഘം ചക്കിമാലി തോട്ടില് ഇറങ്ങുന്നതിനിടെയാണ് അപകടം. മലപ്പുറം പാറക്കടവ് സ്വദേശി മുബഷീറാണ് 21 അപകടത്തില്പ്പെട്ടത്. പ്രദേശവാസിയായ രഞ്ജു എന്ന യുവാവാണ് ഇയാളെ പാറയിടുക്കില്നിന്നും പുറത്തെത്തിച്ചത്. അറക്കുളം പഞ്ചായത്ത് പ്രസിഡന്റ് കെ.എസ്.വിനോദ്, വാര്ഡ് മെമ്ബര് ഷീജ സുരേഷ്, പഞ്ചായത്ത് സെക്രട്ടറി മധു എന്നിവര് ഔദ്യോഗിക ആവശ്യത്തിനായി സംഭവം നടന്ന സ്ഥലത്ത് എത്തിയപ്പോഴായിരുന്നു അപകടം. ഇവരും രക്ഷാപ്രവര്ത്തനത്തിന് നേതൃത്വം നല്കി. പുള്ളിക്കാനം സ്വദേശിയായ കാഞ്ഞാര് പോലീസ് സ്റ്റേഷനിലെ സിവില് പോലീസ് ഓഫീസര് രാജീവ് ഈ സമയം ഇതുവഴി വന്നു. ഇദ്ദേഹമാണ് കൃത്രിമ ശ്വാസം നല്കി ജീവന് രക്ഷിച്ചത്. ഉടന്തന്നെ മൂലമറ്റത്തെ സ്വകാര്യ ആശുപത്രിയിലും പിന്നീട് തൊടുപുഴയിലെ സ്വകാര്യ ആശുപത്രിയിലേക്കും മാറ്റി.